

***Zbornica zdravstvene in babiške nege Slovenije –***

***Zveza strokovnih društev medicinskih sester, babic in zdravstvenih tehnikov Slovenije***

*Ob železnici 30A, 1000 Ljubljana, tel. +01/544 54 80; e – naslov:* *tajnistvo@zbornica-zveza.si*

 Ljubljana, 28. 3. 2014

**Zbornica – Zveza nadgrajuje svoj pristop k zagotavljanju kakovostnega in sodobnega strokovnega izpopolnjevanja in izobraževanja za vse izvajalce zdravstvene in babiške nege ter oskrbe, člane Zbornice – Zveze**

Spoštovane predsednice in predsedniki regijskih strokovnih društev in strokovnih sekcij,

Na zbornici – Zvezi, v regijskih strokovnih društvih in v strokovnih sekcijah pri Zbornici - Zvezi se zavedamo pomena in odgovornosti pri uresničevanju ene izmed najpomembnejših statutarnih nalog, **spodbujanja**, **usmerjanja**, **organiziranja** in **izvajanja strokovnih izpopolnjevanj** in **izobraževanj** **medicinskih sester, babic** in **tehnikov zdravstvene nege** v Sloveniji.

Navkljub dejstvu, da bodo postopke vpisa v register in podelitve, podaljšanja in odvzem licence izvajalcem zdravstvene in babiške nege ter licenčno vrednotenje še naprej vodili na Ministrstvu za zdravje, smo na Zbornici – Zvezi prepričani, da **sredstva**, **napor** in **trud**, ki smo jih vložili v vzpostavitev ustreznega **informacijskega sistema**, ki je zagotavljal evidentiranje pridobljenih licenčnih točk posameznega izvajalca, **ni bil** in **ne sme biti zaman.**

Na Zbornici – Zvezi želimo, ob pomoči regijskih strokovnih društev in strokovnih sekcij Zbornice – Zveze z namenom **spodbujanja strokovnega razvoja** ter **zagotavljanja strokovne usposobljenosti** **vseh izvajalcev** zdravstvene in babiške nege ter oskrbe, ne le tistih, ki za samostojno delo potrebujejo licenco, še naprej voditi ***Register strokovnih izpolnjevanj in izobraževanj Zbornice – Zveze*** in ***osebno mapo (portfolio) strokovnih izpopolnjevanj in******izobraževanj*** *člana Zbornice – Zveze*, v kateri bodo zavedene tudi **pedagoških točke**, ki jih je posameznik pridobil s strokovnim izpopolnjevanjem in izobraževanjem.

*Register strokovnih izpolnjevanj in izobraževanj Zbornice – Zveze* in ***Portfolio strokovnih izpopolnjevanj in izobraževanj***, ki ga vzpostavlja Zbornica – Zveza **nista istovetna z licenčnim vrednotenjem** in **evidentiranjem licenčnih točk**, ki poteka na Ministrstvu za zdravje.

Organizatorji (regijska strokovna društva, strokovne sekcije Zbornice – Zveze ter drugi organizatorji) morajo svoje **vloge za licenčno vrednotenje** v zdravstveni in babiški negi posredovati **pristojnim službam na Ministrstvu za zdravje**, ki izvajajo licenčno vrednotenje strokovnih izpopolnjevanj, za tiste izvajalce zdravstvene in babiške nege, ki potrebujejo licenco. Vlogo za vpis **strokovnega srečanja** oz. **dogodka** v ***Register strokovnih izpopolnjevanj in izobraževanj Zbornice – Zveze***pa posredujejo **Zbornici – Zvezi**.

Na Zbornici – Zvezi smo **Ministrstvo za zdravje** že **zaprosili za informacije** za nekatere informacije o podelitvi in podaljšanju licenc izvajalcem v dejavnosti zdravstvene in babiške nege ter licenčnim vrednotenjem strokovnih srečanj oz. dogodkov, med drugim smo ministrstvo zaprosili za informacije, kje lahko organizatorji pridobijo obrazce, ki jim omogočajo oddajo vloge za licenčno vrednotenje strokovnega dogodka oz. srečanja, **vendar odgovora** s strani ministrstva **še nismo prejeli**.

Na Zbornici – Zvezi smo vso dokumentarno in drugo gradivo v zvezi z javnim pooblastilom, vključno z vlogami za pridobitev licenčnih točk za strokovno izpopolnjevanje in izobraževanje, ki smo jih prejeli po 7. 5. 2012, Ministrstvu za zdravje predali dne 4. 3. 2014.

Na Zbornici – Zvezi regijska strokovna društva in strokovne sekcije Zbornice – Zveze naprošamo da:

1. **vloge za licenčno vrednotenje** posredujejo neposredno na **Ministrstvo za zdravje RS**, Štefanova 5, 1000 Ljubljana;
2. **vloge za vpis strokovnega srečanja** oz. **dogodka** v *Register strokovnih izpopolnjevanj in izobraževanj Zbornice – Zveze*, pa posredujejo **na** **Zbornico – Zvezo**.

Na Zbornici – Zvezi priporočamo regijskim strokovnim društvom in strokovnim sekcijam Zbornice – Zveze, da **na programu strokovnih srečanj** oz. **dogodkov navedejo**, da bo strokovno srečanje oz. dogodek:

1. ovrednoten **z licenčnimi točkami**, ki jih bo podelilo Ministrstvo za zdravje;
2. in **s pedagoškimi točkami**, ki jih bo Zbornica – Zveza za vse svoje člane vodila v *osebni mapi (portfoliu) strokovnih izpopolnjevanj in izobraževanj*.

Ob tem bi želeli na Zbornici – Zvezi poudariti, da osebna mapa (portfolio) **na sistemski** in **celovit način** omogoča vodenje evidence strokovnih izpopolnjevanj in izobraževanj **za vse izvajalce zdravstvene** in **babiške nege** ter **oskrbe**, člane Zbornice – Zveze, tudi za **tiste**, ki **ne potrebujejo licence** za samostojno opravljanje dela, obenem pa omogoča **evidenco obveznih vsebin** (zakonodaja s področja zdravstva in poklicna etika, temeljni postopki oživljanja, kakovost in varnost v zdravstvu), ki bodo z morebitno uveljavitvijo ***Pravilnika o spremembah in dopolnitvah Pravilnika o strokovnem izpopolnjevanju zdravstvenih delavcev in zdravstvenih sodelavcev*** obvezna za vse izvajalce zdravstvene in babiške nege.

**Stroški vpisa** strokovnega srečanja oz. dogodka v *Register strokovnih izpopolnjevanj in izobraževanj Zbornice – Zveze*je za regijska strokovna društva in strokovne sekcije pri Zbornici – Zvezi **brezplačen**, za druge organizatorje pa znaša 20,00 EUR z vključenim DDV. Vodenje osebne mape strokovnih izpopolnjevanj in izobraževanj je za člane Zbornice – Zveze **brezplačno**, saj izhaja iz **bonitete članstva v Zbornici – Zvezi**.

Vse **nadaljnje informacije** v zvezi z vodenjem *Registra strokovnih izpolnjevanj in izobraževanj Zbornice – Zveze* in *osebno mape (portfolia) strokovnih izpopolnjevanj in izobraževanj člana Zbornice – Zveze* vam posredujemo v dokumentih v priponki, ki bodo v naslednjih dneh objavljeni na spletnih straneh Zbornice – Zveze, obvestilo članom Zbornice – Zveze in organizatorjem strokovnih srečanj oz. dogodkov, v skrajšani obliki, pa bo objavljeno v aprilski številki UTRIP-a. Na Zbornici – Zvezi bomo regijska strokovna društva in strokovne sekcije Zbornice – Zveze ter izvajalce zdravstvene in babiške nege ter oskrbe obvestili z uradnimi pojasnili Ministrstva za zdravje v zvezi s podaljšanjem licence in licenčnim vrednotenjem, ko jih bomo prejeli.

Na Zbornici – Zvezi bi se želeli zahvaliti vsem **predsednicam** in **predsednikom regijskih strokovnih društev** in **strokovnih sekcij Zbornice – Zveze** ter **njihovim funkcionarjem** in **sodelavcem** za **delo**, **požrtvovalnost** in **trud**, ki ga namenjajo, da bi stroka zdravstvene in babiške nege ter oskrbe, organizirana v okviru nacionalnega strokovnega združenja in v okviru regijskih strokovnih društev ter strokovnih sekcij Zbornice – Zveze, še naprej zagotavljala **kakovostno**, **sodobno** in **dostopno** strokovno izpopolnjevanje in izobraževanje za vse izvajalce zdravstvene in babiške nege ter oskrbe.

S spoštovanjem,

Predsednica Zbornice - Zveze

 Darinka Klemenc

Priponke:

* Obvestilo članom Zbornice – Zveze o vodenju osebne mape (portfolia) strokovnih izpopolnjevanj in izobraževanj,
* Obvestilo organizatorjem strokovnih srečanj oz. dogodkov o vodenju Registra strokovnih izpopolnjevanj in izobraževanj Zbornice – Zveze,
* Vprašanja in odgovori za izvajalce zdravstvene in babiške nege ter oskrbe, člane Zbornice – Zveze,
* Vprašanja in odgovori za organizatorje strokovnih srečanj oz. dogodkov,
* *Vloga za vpis strokovnega srečanja oz. dogodka v osebno mapo izpopolnjevanja in izobraževanja člana Zbornice – Zveze,*
* *Vloga za vpis strokovnega srečanja oz. dogodka v register strokovnih izpopolnjevanj in izobraževanj Zbornice – Zveze.*